
МЕХАНИЗЪМ

НА ВЗАИМОДЕЙСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ
В ДГ „ЩУРЧЕ“-Плевен се осъществява пълноценно сътрудничество и взаимодействие с всички участници във възпитателно-образователния процес:

· учители-деца;

· учители-родители;

· между учителите

· между децата;

· екипа на детската градина;

· други участници в образователния процес /обществен съвет,РУО,община,културни институции  и други /

ЦЕЛИ НА СЪВМЕСТНО СЪТРУДНИЧЕСТВО
· Повишаване доверието в образователната институция;

· Активно участие на родителите за успешна адаптация и социализация на децата,както в образователен,така и в личностен аспект;

· Създаване на условия за ранно детско развитие и подготовката на децата за училище;

· Разбиране, подкрепа, и споделена отговорност между детската градина и семейството за формиране на положително отношение към детската градина и мотивация за учене;
· Съвместна работа за разбиране на ученето като ценност;

· Разпределяне на правата,задълженията и отговорностите между детската градина и семейството за постигане на стратегически цели и приоритетите на политиката за учене през целия живот;

       Педагогическото взаимодействие е процес, насочен към постигане на определен очакван резултат,свързан с цялостното развитие на детето, в които основни участници са учителят и детето.При провеждане на педагогическото взаимодействие се ползва игровата дейност през учебно и неучебно време.
       Спазва се ДОС за предучилищно образование.Организира се,съобразно възрастовите особености на децата и техните потребности в основни и допълнителни форми на работа-ситуации,игри,развлечения,празници,посещения на културни обекти и др.

       В допълнителните форми се разширяват и усъвършенстват отделни компетентности,които допринасят за личностното развитие и за разнообразяване живота на детето.Те се организират извън времето за провеждане на педагогически ситуации,както в учебно време,така и в неучебно време. Те са в съответствие с прилаганата в детската градина програмна система при зачитане на потребностите и интересите на децата.
        Родителите са най-важните хора в живота на децата.В резултат на сътрудничеството между учители и родители децата получават пълноценно и цялостно личностно-нравствено развитие.

АКЦЕНТИ В СЪТРУДНИЧЕСТВОТО „УЧИТЕЛ – РОДИТЕЛ“
1.Създаване на условия за подкрепа на детското развитие;
2.Повишаване на педагогическите компетентности на родителите;

3.Взаимодействия за подобряване на материалната среда;
4.Участия в празници,развлечения,ситуации;

В детската градина се прилагат изброените по-долу форми.

Индивидуални форми на сътрудничество:

Индивидуални разговори-срещи между учителя и родителите,консултации.

Групови форми на сътрудничество-родителски срещи,тренинг и дискусии с родителите.

       Участието на родителите в процеса на предучилищно образование се отразява в плановете за работа с родители. Инициативите са –празници,развлечения,работилници,състезания,открити педагогически ситуации,дни на отворените врати.

       Други форми на комуникация между детските учители и родителите се прилагат в следните случаи: периодично предоставяне на информация,относно учебна програма,правилата в групата,предстоящи празници,важни събития в детската градина,статии и материали във връзка с детското развитие,новини от живота в детската градина,продукти от дейността на децата.

       Информацията се публикува на информационните табла за родителите, в онлайн профила на всяка възрастова група и в сайта на детската градина.

Родителите участват в Обществения съвет на детската градина по реда, посочен в Глава четиринадесета,чл.265 и чл.266 от ЗПУО.

Родителите имат права и задължения,посочени в Глава десета,чл.209 и чл.210 на ЗПУО.

        Приоритети на сътрудничество са отговорното участие на семейството в стимулиране постиженията на децата и позитивното семейно възпитание.

        Програмната система на детската градина на детската градина е ориентирана към приобщаване на децата със СОП, друг етнос,култура, непълни семейства.В процеса на приобщаване  и преодоляване на затрудненията на детето е необходимо по-ранно навременно и пълноценно сътрудничество между родителите и съответните специалисти.В случаите на обща и допълнителна подкрепа на личностно развитие на децата екипът за подкрепа за личностно работи съвместно с родителите-чл.176 ал.5 от ЗПУО.
       Взаимодействие между учителите в детската градина се осъществява чрез:формални и неформални срещи и разговори и  педагогическа екипна работа.За методическото подпомагане на педагогическите специалисти се провеждат семинари,тренинги,беседи,дискусии,лектории,практикуми и открити практики.При необходимост се организират външни и вътрешни квалификации.
      Взаимодействието между децата се осъществява по време на цялостния им престой в детската градина.Децата общуват помежду си според вътрешните си потребности и по интереси. Общуването се осъществява в малки групи,във възрастовата група,между групите,в рамките на детската градина и извън нея.

Играта е основна дейност в детската градина.Допълнителните дейности,провеждани извън рамките на групата и детската градина,спомагат за пълноценно обогатяване на социалния им опит,разширяват компетенциите им,разкриват и допълват потенциала им.

         Всички членове на колектива се намират в ежедневно взаимодействие за осигуряване на оптимални условия за работа на деца и персонал.Взаимодействията са формални и неформални.Провеждат се работни съвещания,общи събрания,оперативни заседания,разговори.
         Сътрудничество между детската градина и други педагогически специалисти и институции,подпомагащи дейностите на детската градина:
Детската градина осъществява взаимодействие и координира дейността с институциите добронамерено. ДГ сътрудничи с Община Плевен, РУО-Плевен, МВР-Плевен, ВТУ „Св.Св.Кирил и Методии“, ЦРД, библиотеки, неправителствени организации.

